CELEX: 32012D0045
Language: bg
Date: 2012-01-23 00:00:00
Title: 2012/45/ЕС, Евратом: Решение на Европейския парламент, на Съвета и на Комисията от 23 януари 2012 година за назначаване на членовете на надзорния комитет на Европейската служба за борба с измамите (OLAF)

28.1.2012   
            
            
               BG
            
            
               Официален вестник на Европейския съюз
            
            
               L 26/30
            
         РЕШЕНИЕ НА ЕВРОПЕЙСКИЯ ПАРЛАМЕНТ, НА СЪВЕТА И НА КОМИСИЯТА
   от 23 януари 2012 година
   за назначаване на членовете на надзорния комитет на Европейската служба за борба с измамите (OLAF)
   (2012/45/ЕС, Евратом)
   ЕВРОПЕЙСКИЯТ ПАРЛАМЕНТ, СЪВЕТЪТ И КОМИСИЯТА,
   като взеха предвид Договора за функционирането на Европейския съюз,
   като взеха предвид Договора за създаване на Европейската общност за атомна енергия,
   като взеха предвид Решение 1999/352/ЕО, ЕОВС, Евратом на Комисията от 28 април 1999 г. за създаване на Европейска служба за борба с измамите (OLAF) (1), и по-специално член 4 от него,
   като взеха предвид Регламент (ЕО) № 1073/1999 на Европейския парламент и на Съвета от 25 май 1999 г. (2) и Регламент (Евратом) № 1074/1999 на Съвета от 25 май 1999 г. (3) относно разследванията, провеждани от Европейската служба за борба с измамите (OLAF), и по-специално член 11, параграф 2 от всеки от тези два регламента.
   като имат предвид, че:
   
               (1)
            
            
               В член 11, параграф 2 от регламенти (ЕО) № 1073/1999 и (Евратом) № 1074/1999 е предвидено надзорният комитет на Европейската служба за борба с измамите (OLAF) да се състои от пет независими външни лица, притежаващи нужните за назначението квалификации от съответните им държави, получени на старши постове и свързани с областта на действие на Службата, и че тези лица се назначават по общо съгласие между Европейския парламент, Съвета и Комисията;
            
         
               (2)
            
            
               Съгласно член 11, параграф 3, мандатът на членовете на надзорния комитет е три години и може да бъде подновен веднъж;
            
         
               (3)
            
            
               Членовете на надзорния комитет, назначени, считано от 30 ноември 2005 г., са достигнали максималния срок на мандата си. В съответствие с член 11, параграф 4 от регламенти (ЕО) № 1073/1999 и (Евратом) № 1074/1999 при изтичане на мандата тези членове са останали на разположение, докато завърши процесът на назначаване на новите членове на надзорния комитет. Следователно в най-скоро време следва да бъдат назначени новите членове,
            
         РЕШИХА:
   Член 1
   1.   Назначават се следните лица за членове на надзорния съвет на Европейската служба за борба с измамите (OLAF), считано от 23 януари 2012 г.:
   
               —
            
            
               г-н Herbert BÖSCH,
            
         
               —
            
            
               г-н Johan DENOLF,
            
         
               —
            
            
               г-жа Catherine PIGNON,
            
         
               —
            
            
               г-жа Rita SCHEMBRI,
            
         
               —
            
            
               г-н Christiaan TIMMERMANS.
            
         2.   В случай че някое от посочените по-горе лица подаде оставка от надзорния комитет, почине или изпадне в постоянна недееспособност, то незабавно се замества от първото по ред лице от следния списък, което все още не е назначено в надзорния комитет:
   
               —
            
            
               г-н Jens MADSEN,
            
         
               —
            
            
               г-жа Cristina NICOARĂ,
            
         
               —
            
            
               г-н Tuomas Henrik PÖYSTI,
            
         
               —
            
            
               г-н Dimitrios ZIMIANITIS.
            
         Член 2
   При изпълняване на задълженията си членовете на надзорния комитет не търсят и не приемат инструкции от нито едно правителство или институция, орган, служба или агенция.
   Те не се занимават с въпроси, по които — пряко или косвено — да имат някакъв личен интерес, който да попречи на тяхната независимост, както и по-специално — да имат семейни и финансови интереси.
   Те спазват строга секретност по отношение на досиетата, които им се предават, и на разискванията, които водят по тях.
   Член 3
   На членовете на надзорния комитет се възстановяват разходите, които могат да направят при изпълнение на задълженията си, и получават дневно заплащане за всеки ден, прекаран в изпълнение на тези задължения. Комисията определя сумата на заплащането и процедурата за възстановяването на разходите.
   Член 4
   Комисията уведомява посочените по-горе лица за настоящото решение и незабавно информира всяко лице, назначено впоследствие в надзорния комитет съгласно член 1, параграф 2.
   Настоящото назначаване се извършва съгласно член 11, параграфи 2 и 3 от Регламент (ЕО) № 1073/1999. То не засяга бъдещите изменения на настоящите разпоредби, които биха могли да бъдат приети от Европейския парламент и от Съвета, особено евентуалната промяна на срока на мандатите, за да се осигури възможност за въвеждане на постепенно обновяване на членовете на комитета.
   Член 5
   Настоящото решение влиза в сила на 23 януари 2012 г.
   
      Съставено в Брюксел на 23 януари 2012 година.
      
         
            За Европейския парламент
         
         
            Председател
         
         Martin SCHULZ
      
      
         
            За Съвета
         
         
            Председател
         
         Jeppe TRANHOLM-MIKKELSEN
      
      
         
            За Комисията
         
         Algirdas ŠEMETA
         
            Член на Комисията
         
      
   
   
      (1)  ОВ L 136, 31.5.1999 г., стр. 20.
   
      (2)  ОВ L 136, 31.5.1999 г., стр. 1.
   
      (3)  ОВ L 136, 31.5.1999 г., стр. 8.